Grupo Municipal Socialista (GMS) - Socialistas de Vilalba\nO actual Grupo Municipal Socialista de Vilalba foi constituído no pleno extraordinario do día 13 de Xuño de 2015, froito dos votos acadados polo PSdeG-PSOE nas eleccións municipais do 24 de Maio deste mesmo ano.\nEstas son as seis persoas que o forman, as que traballan en Vilalba -baixo as siglas do PSdeG- por acadar unha sociedade cada vez mais igualitaria, xusta e progresista.\nElba Veleiro Fernández\nElba naceu no ano 1955 na casa dos seus avós maternos, nunha pequena aldea da comarca ourensá do Ribeiro. Tras a oportuna recuperación do parto, a familia voltou ao seu fogar en Vilagarcía de Arousa.\nAlí, en plenas Rías Baixas, Elba pasou a súa nenez. Medrou a carón do Atlántico, e en Vilagarcía cursaría os seus estudos ata rematar o bacharelato superior no Colexio das Relixiosas Filipenses –xa que en Vilagarcía non había naquela época centro feminino de ensino público-. Ao contrario que os mozos, as mulleres non podían facer o COU en Vilagarcía, polo que con só 16 anos tivo que deixar o seu fogar e instalarse en Santiago para continuar os seus estudos e, con posterioridad, ingresaría na Facultade de Medicina compostelá, estudos que rematou en xuño de 1978. Tras a licenciatura pasaría unha tempada compaxinando o exercicio profesional –primeiro como médico sustituto en Boimorto, logo coma médico titular de urxencias na Estrada- coa reválida de grado e diversos cursos de doutorado.\nEn xaneiro de 1981, tras acadar plaza mediante oposición incorporouse coma médico de Atención Primaria en Vilalba, onde a día de hoxe confesa desfrutar, coma se fose o primeiro día, da súa laboura profesional e do trato diario cos seus pacientes. Tras estos 32 anos na vila, nos que merecidamente gañou os corazóns de todos os vilalbeses que a coñecen, admite sentirse totalmente integrada na sociedade local; mostra disto é a súa fonda vinculación con colectivos sociais, escolares, deportivos ou culturais.\nDende 2007 é concelleira polo PSdeG-PSOE en Vilalba, posición dende a que di que trata de devolverlle a esta vila unha parte do moito que lle deu ao longo de media vida. E faino sempre tendo en conta dous principios que considera totalmente irrenunciables: a liberdade e a igualdade.\nCasou en outubro de 1980 con Vicente, froito do cal desfrutan de tres fillos vilalbeses, Nacho, Laura e Miguel. Gústanlle os deportes, as artes, viaxar e desfrutar da conversa cos amigos. Pero, por riba de todo, confesa que o que mais lle gusta é vivir e sentir cada momento do día, porque todos e cada un deles son importantes, únicos e irrepetibles.\nÉ a actual voceira do Grupo Municipal\nEduardo, o mediano de tres irmáns, naceu no Muiño dos Pasos (Mourence) hai 56 anos, á carón do que hoxe constitúe o paseo fluvial de Vilalba. Seus pais, Mercedes e Pío, traballaron a reo para que se licenciara en 1986 como veterinario na Universidade Complutense de Madrid. Tras traballar 5 anos coma veterinario clínico, comezou a súa etapa de funcionario público en Viveiro, onde pasou 3 anos como funcionario interino. En 1994, tras aprobar a oposición, accedeu como funcionario de carreira ao Corpo Facultativo Superior da Xunta de Galicia, sendo destinado en primeiro lugar a Mondoñedo. No ano 2000 incorporouse á Delegación Territorial da Consellería de Pesca en Celeiro, para pasar en 2005 a dirixir a Delegación Provincial de Lugo da Consellería de Medio Ambiente. En 2009 foi nomeado director da Fundación Centro Tecnolóxico Agroalimentario de Lugo (CETAL) pola Ministra de Medio Rural, Dna. Elena Espinosa Mangana. Na actualidade ocupa o posto de Inspector Veterinario de Vilalba, dentro da Consellería de Medio Rural e do Mar. A raíz das pasadas eleccións municipais tamén ocupa o posto de deputado provincial en Lugo.\nDefínese a sí mesmo como persoa de esquerda. A súa vida política comezou en 2003 ao ser elexido coma concelleiro en Xermade polo PSdeG-PSOE. Ocupou o cargo de Coordinador da Terra Chá, e na actualidade como concelleiro é o voceiro do Grupo Municipal Socialista en Vilalba, así coma o secretario xeral da Agrupación Socialista en Vilalba.\nDotado dun profundo sentido da amistade, adoita desfrutar conversando cos amigos da xuventude mentras toman uns viños, reláxase gozando da música, da lectura e do contacto coa natureza: os seus recordos da infancia lévano sempre de volta ao muiño dos Pasos e a Penas Corbeiras. Consciente do importantísimo papel das mulleres na sociedade de hoxe en día, aborrece profundamente o maltrato, a violencia e as ideas fundamentalistas e reaccionarias.\nEstá casado con Conchita, e ten dúas fillas, Irene e Raquel.\nMarta Rouco Seoane\nNaceu en Goiriz hai 32 anos, sendo a do medio de tres irmáns.\nEstudiou no colexio Antonio Insua Bermúdez, sendo da última promoción de EXB e tamén de BUP e COU, que cursou no Instituto Basanta Silva.\nA súa curiosidade polo mundo da política levouna a estudiar a Licenciatura en Ciencias Políticas e da Administración en Santiago. Rematada a Licenciatura e para completar a súa formación académica, fixo un Máster en Administración Financiera e Tributaria tamén na USC.\nConsidérase moi afortunada porque rematou os meus estudos e atopou traballo, que nos tempos que corren non é o habitual. Despois duns meses traballando para unha entidade financieira, empezou na empresa na que leva dende febreiro do 2009.\nPara aproveitar o tempo que lle deixaba o traballo matriculouse na Licenciatura en Dereito a distancia, estudos que está a piques de rematar.\nNo ano 2011 tivo lugar a súa primeira incursión na política, formando parte da candidatura do PSOE para as eleccións municipais de Vilalba como independente. Afiliouse ao partido uns meses máis tarde. Tamén militou nas Xuventudes Socialistas de Vilalba ata agosto do 2014.\nA súa paixón son os animais, dende pequena tivo sempre moitas mascotas: coellos, cabritos, un pato…. pero sobre todo ten paixón polos cans.\nEstá casada con José dende o 2013 e ten unha nena, Adriana.\nRodrigo naceu en Vilalba no ano 1986, fillo e neto da emigración, deu os seus primeiros pasos na Praza de Santa María, lugar onde reside a día de hoxe.\nA súa actividade académica na vila transcurre no Colexio Insua Bermúdez e no Ies Basanta Silva, ademáis de completarse cos estudos na especialidade de saxofón no Conservatorio de Vilalba. Forma parte da Banda de Música, dende os 11 anos, Asociación que tivo a honra de presidir e á que continúa vinculado na actualidade.\nÓ rematar os estudos de bacharelato , marcha á Coruña a continuar os seus estudos musicais no Conservatorio da capital herculina, compaxinando cos estudos de Técnico Superior en Radiodiagnóstico clínico, titulación que completa na cidade de Barcelona, acadando a especialidade en Resonancia Magnética.\nCon 20 anos establécese en Logroño, exercendo a súa actividade profesional no Servizo Rioxano de Saúde, así coma no Vasco, Navarro, Aragonés e Catalán.\nTres anos máis tarde regresa a Galicia, para formarse noutra das súas paixóns, acadando a Licenciatura en Dereito pola Universidade de Santiago de Compostela na promoción 2009-2014.\nÉ Secretario Xeral das Xuventudes Socialistas de Vilalba dende o 2013, ano da súa refundación. Actualmente compaxina a actividade de Concelleiro co exercicio da avogacía.\nNamorado da música e apaixoado deportivista, Rodrigo defínese coma un defensor da igualdade de oportunidades entendéndoa coma unha ferramenta fundamental para acadar unha sociedade máis xusta.\nÉ pai dunha nena.\nVanesa Siso naceu fai 24 anos na Coruña, terra da meirande parte da súa familia. Vilalba foi o destino laboral que fixo que a familia desta rapaza se desplazara á capital chairega, lugar onde creceu, estudou e fixo as súas amizades. Tras rematar o bacharelato no IES Basanta Silva con 18 anos, a matrícula de honra acadada no último ano permitiulle comezar os seus estudos coa total gratuidade da matrícula na universidade pública de Santiago de Compostela. Afirma que foi a curiosidade da pronta xuventude por entender o mundo que a rodeaba o feito que a levou a estudar e graduarse en Xornalismo, logo de catro anos na capital galega, que combinou co estudo progresivo e a distancia dalgunhas asignaturas en Psicoloxía.\nRebelde por natureza e con moitas inquedanzas, atopou nas mobilizacións estudiantís e no ambiente universitario unha canle de protesta para mudar as cousas que nunca lle gustaran e que, ata o momento, non lles puxera nome. Cun profundo sentido da xustiza social e cun forte arraigo á súa vila, comezou a militar no 2013 nas Xuventudes Socialistas de Vilalba, onde atopou, xunto a compañeiros e compañeiras traballadores e comprometidos, unha verdadeira saída e alternativa ás políticas indolentes do PP vilalbés, especialmente de cara ás máis novas/os.\nNa busca continua de formación, botou un ano en Barcelona para realizar un Máster en Comunicación política e social, ademais doutro (a distancia) en Mediación Intercultural, realizando en dita cidade proxectos de voluntariado vinculados á integración e á igualdade.\nActualmente, desde comezos do verán de 2015, é concelleira polo PSdeG-PSOE en Vilalba e Secretaria de Igualdade das Xuventudes Socialistas de Galicia.\nAdemais de falar dos seus hobbies, tales como a lectura, a escritura, e as xuntanzas cos seus amigos e amigas, revela a súa debilidade pola música tradicional, sendo pandereteira desde que tiña uso de razón e impartindo clases na Asociación Cultural de Andrade, así como nas Asociacións de Veciños de Nete e Sancovade.\nLuis Fernández Alvarez, a quen todos os amigos chaman cariñosamente ‘Luta’, naceu en Vilalba fai 51 anos. As súas lembranzas da infancia están íntimamente ligadas a unha das mais senlleiras rúas de Vilalba, a Porta de Cima, onde medrou o fillo de Luis e Mercedes.\nTras realizar a EXB e o bacheralato en Vilalba, diplomouse en Ciencias Empresariais pola Universidade de Santiago de Compostela, e desenvolve a súa laboura profesional na súa propia asesoría fiscal, laboral e contable, despacho do que manifesta sentirse especialmente orgulloso por xenerar tres postos de traballo, aínda por riba, sendo mulleres todas as súas traballadoras.\nO seu inicio en política local estivo ligado ao BNG –sendo concelleiro xa hai 16 anos-, pero do que acabou por desligarse hai moito tempo. Pero como ‘animal político de esquerdas’ que se considera, o seu camiño acabaría levándoo á Agrupación Socialista de Vilalba, formación pola que sería elexido concelleiro, posto que ocupa na actualidade.\nConfésase incondicional da novela negra e da lectura histórica, en particular no relacionado co Imperio Romano e á Segunda Guerra Mundial. O cine antigo –particularmente dos anos 40 e 50-, e a música –folk, bossa nova, e rock- son outras das súas afeccións preferidas.\nSe alguén quere saber del, unha forma de velo será na piscina municipal –deporte que practica con regularidade-, e unha forma de oílo é todos os luns en ‘A Bisagra’, programa semanal de radio no que desfruta plácidamente do debate e a confrontación de ideas políticas con outros contertulios.\nLeva casado coa súa dona, Dolores, dende hai 15 anos.


A Garda Civil detén o presunto responsable de dúas plantacións de marihuana en Caldas e Barro - Pontevedra Viva\nA Garda Civil detén ao presunto responsable de dúas plantacións de marihuana en Caldas e Barro\nA Garda Civil detén o presunto responsable de dúas plantacións de marihuana en Caldas e Barro\nMartes 13 de Outubro, 2020 ás 14:15 do Martes 13 de Outubro, 2020\nA Garda Civil localizou dúas plantacións de marihuana nos municipios de Caldas de Reis e Barro e incautaron máis de medio centenar plantas. O presunto responsable foi detido por un delito contra a saúde pública.\nSegundo informaron fontes oficiais do instituto armado, como suposto responsable das plantacións foi identificado un veciño de Barro, de 61 anos, que foi detido como presunto autor dun delito contra a saúde pública, por cultivo e elaboración de drogas.\nAs investigacións se iniciaron o pasado mes de setembro polo Equipo de Investigación da Compañía da Garda Civil de Vilagarcía de Arousa, en colaboración da Patrulla do Seprona e o Posto de Caldas de Reis, descubríronse as plantacións de cannabis sátiva nos termos municipais de Caldas e Barro.\nEn ambos os casos, as plantacións atopábanse situadas en propiedades particulares de terceiras persoas que non usaban desde había tempo, ocultas entre cultivos de millo e co mesmo sistema de cultivo. Apenas estaban separadas dous quilómetros entre si, e ademais utilizaban os mesmos materiais para o seu mantemento, como eran as bridas e as guías de suxeición das plantas.\nNa plantación que se localizou en Caldas de Reis interviñéronse 35 plantas e 36 máis na do municipio de Barro.\nAs dilixencias instruídas, xunto coas plantas e efectos intervidos, foron entregadas no Xulgado de Primeira Instancia e Instrución número 1 de Caldas de Reis. O detido quedou en liberdade en sede policial, coa obrigación de comparecer diante da autoridade xudicial cando sexa requirido.


Descargar Modern Languages Study Guides: El laberinto del fauno: Film Study Guide for AS/A-level Spanish ebook gratis en español [ePub/PDF/Kindle/MOBI/Audiolibro] y usa tu editor favorito para leerlos. Libros electrónicos gratuitos. Biografías, Erótica, Literatura, Historia Erótica, Ficción histórica, Romántica, Política, Libros universitarios. Más de 900,000 ebooks a su disposición en nuestra biblioteca.


Novo LG X Fast, con pantalla de alta resolución e Snapdragon 808 – Mallando no Android\nMentres contamos cos dedos os días que nos faltan para coñecer o novo LG V20, vense de filtrar un dispositivo da liña de gama media “LG X”, o LG X Fast, que viría a ser a versión máis completa deste grupo de terminais, disposto a competir coas numerosas alternativas chinesas que hai actualmente no mercado.\nSegundo esta filtración, o novo LG X Fast incorpora unha pantalla de 5,5 polgadas con resolución QuadHD (2560 x 1440 píxeles), e no seu interior leva un procesador Qualcomm Snapdragon 808 a 1,8 GHz, 3 GB de memoria RAM e 32 GB de almacenaxe interna.\nComplementan as súas especificacións unha cámara principal de 12,3 megapíxeles e unha dianteira de 8 megapíxeles, ademais de batería de 3000 mAh, dual SIM e lector de pegadas dixitais. Certamente, de confirmarse todas estas características, estaríamos ante un salto cualitativo moi importante na gama media de LG.\nCada “LG X” que foi saíndo este ano destaca por algo diferente, ben sexa a cámara (LG X Cam), a batería (LG X Power), deseño (LG X Style) ou pantalla (LG X Screen), un xeito alternativo de diferenciar os seus modelos de gama media para adaptarse ás necesidades das consumidoras.


Axudas propiedade industrial - Cel - Confederación de Empresarios de Lugo\nEscrito o: 08/04/2014\nAxudas propiedade industrial\nOnte faciamos mención a algunhas das subvencións que aínda teñen o prazo de solicitude aberto. Entre estas atópanse as destinadas a fomentar a protección da propiedade industrial e intelectual.\nA nivel de Galicia, e até o día 31 de maio, aínda poden solicitarse as subvencións da Consellería de Economía e Industria destinadas á protección da propiedade industrial, tanto a nivel nacional e internacional, e por medio das cales se financia até o 70% dos gastos resultantes de tramitar ou manter os títulos de propiedade insdustrial correspondentes a invencións.\nA nivel nacional, tamén están habilitadas axudas, compatibles coas autonómicas, para a solicitude de patentes e modelos de utilidade españois e no exterior. Habilitadas polo Ministerio de Industria, Enerxía e Turismo, o prazo de presentación de instancias permanecerá aberto até o próximo 25 de abril.\nPara máis información e asesoramento especializado sobre axudas e subvencións, contactar co noso Departamento Económico – Fiscal.\nMáis info sobre as convocatorias na nosa área de Documentación (accesible somentes para asociados).\nFOTO: Sede de la OEPM


Milagrosa e Residencia manteñen o pulso no alto da táboa – Lider Fútbol\nInicio » Xuvenil » Xuvenil Autonómica » Grupo Sur » Milagrosa e Residencia manteñen o pulso no alto da táboa\nMilagrosa e Residencia manteñen o pulso no alto da táboa\nA Milagrosa asalta Montirón\nPOLVORÍN A 1 – MILAGROSA 4\nA Milagrosa mantén o pulso coa Residencia e, ao igual que os da Cheda, continúan invictos con un empate e catro vitorias. A última fronte ao Polvorín en Montirón, onde os de Joaquín foron letais á contra para levarse os tres puntos.\nOs amarelos trataron de levar o peso do encontro dende os primeiros minutos e os da Frigsa, cómodos esperando a súa oportunidade, atoparon o primeiro gol aos quince de partido, por medio de Andrés. A partir de aí o encontro entrou nunha fase de ida e volta con opcións para ambos e, pouco antes do descanso, nunha xogada moi protestada polos locais, de novo Andrés facía o 0-2 que poñia todo de cara para os visitantes.\nNa segunda metade o Polvorín, que quedara con dez tralo segundo gol da Mila, tratou de manterse no partido, pero Martín á contra asinaba o terceiro para os albivermellos e Andres pouco despois marcaba o terceiro na súa conta personal. Antes do asubío final Anás conseguía o gol da honra para os locais.\nA Residencia segue sendo eficaz de cara a gol e sumando de tres en tres\nRESIDENCIA 4 – SAGRADO 1\nAo igual que a pasada fin de semana, a Residencia tivo que remontar un gol rival en contra para sacar unha nova vitoria. Esta vez a vítima foi o Sagrado Corazón, que facía o 0-1 aos dez de xogo cun disparo dende a frontal de Muinelo. Aos locais entráronlles as présas e, tras varias ocasións, Veloso facía o gol do empate a cinco minutos para o descanso.\nNa segunda metade a fortuna sorriulle aos de Dani Galán, que se atoparon co 2-1 ao pouco da reanudación nun man a man no que Fonseca batía a Kevin. O Sagrado, polo súa banda, buscaba volver entrar no encontro en accións á contra, pero o segundo tanto da Resi deulles confianza para ir a polo terceiro, obra de Veloso. Co partido xa de cara e a dez minutos para o final Artai facía o definitivo catro a un no Municipal da Cheda.\nA vindeira fin de semana os branquiazuis visitan ao San Roque. O Sagrado Corazón buscará volver á senda da vitoria no Rodríguez Lago, onde recibe ao Becerreá.\nOs goles chegaron na segunda metade\nTABOADA 2 – SAN ROQUE 2\nTras unha primeira parte na que o San Roque buscou máis poñerse por diante, na segunda os verdibrancos fixeron o 0-1 por medio de Samu. Na seguinte xogada Fede devolvía as táboas ao marcador e, pouco despois, Elián volvía adiantar aos visitantes aproveitando un balón largo. O Taboada non desesperou e na última xogada Coto sacaba un punto para os locais.\nPartido sentenciado na primeira parte\nPALAS 8 – SARRIANA 0\nVitoria cómoda para o Palas, que saíu forte dende os primeiros minutos e encarrilou o partido con goles a balón parado. Con 5-0 ao descanso a Sarriana gozou dos seus mellores minutos na segunda metade, pero os locais farían tres goles máis antes do asubío final. A vindeira fin de semana o Palas visita ao líder, a Milagrosa, mentres que os de Negrete reciben ao Taboada.\nO Becerreá remonta con dez xogadores\nBECERREÁ 3 – MONTERROSO 1\nO Becerreá logrou a segunda vitoria da tempada tras sobrepoñerse ao tanto inicial do Monterroso e a unha expulsión na primeira metade. Pouco antes do descanso un gol en propia porta supoñía o empate. A boa saída local na segunda metade daba o 2-1, obra de Jose Antonio. Os visitantes puideron devolver as taboas cun balón ao pau antes de que Nacho fixera o terceiro e definitivo.


Os Cadernos do Gaspar, vol. 2 (a sebenta) / Les cahiers de Gaspar, vol. 2 (les ratures): CERN prova que cientista português Magueijo estava certo e Einstein errado


Europa Press 14 febrero 2020 19:52 h.\nVigo Pornografía infantil\nInvestigadores do cibercrime. AEP\nQueda en liberdade con obrigación de acudir a sede xudicial cando sexa requirido\nA Garda Civil de Huesca detivo un home de 39 anos como presunto autor dun delito de tenencia e distribución de pornografía infantil en Vigo, segundo informou o instituto armado. A operación, denominada Sinbomba II, iniciouse no verán de 2018 após a denuncia dun particular, pola que se detivo unha persona por un suposto delito contra a liberdade sexual. Ademais, axentes dos Equipos de Delitos Telemáticos (Edite) da Benemérita realizaron unha análise do material informático que se lle incautou.\nLogo de varios meses de investigación, descubriuse que esta persona mantivera conversacións a través de chats de Internet e que acumulaba numerosos arquivos de contido pornográfico infantil, o que fixo que se abrise unha segunda fase na operación. Deste xeito, a Garda Civil descubriu que o autor dos feitos, para realizar a distribución do material, accedía a aplicacións informáticas cunha identidade falsa e mantiña conversacións con outras persoas nas que lles enviaba contido pedófilo coa intención de recibir novas imaxes ou vídeos.\nUnha vez recompilados os datos e arquivos, axentes da Unidade Orgánica da Policía Xudicial da Garda Civil de Huesca desprazáronse a semana pasada a Vigo, onde detiveron a un home de 39 anos como presunto autor dun delito de tenencia e distribución de pornografía infantil.\nO detido quedou en liberdade, coa obrigación de acudir a sede xudicial cando sexa solicitado, a requirimento do Xulgado de Instrución número uno de Boltaña (Huesca), onde foron entregadas as dilixencias instruídas.\nDetido un veciño de 39 anos de Vigo por un delito de pornografía...